2015. gada 29. septembrī Noteikumi Nr. 544

Rīgā (prot. Nr. 51  21. §)

**Grozījumi Ministru kabineta 2006. gada 6. novembra noteikumos Nr. 913 "Kārtība, kādā izsniedzami valsts atzīti vispārējās izglītības dokumenti"**

1. Izdoti saskaņā ar Izglītības likuma
2. 14. panta 1. punktu un
3. Vispārējās izglītības likuma
4. 39. panta pirmo daļu un
5. 48. panta pirmo daļu

Izdarīt Ministru kabineta 2006. gada 6. novembra noteikumos Nr. 913 "Kārtība, kādā izsniedzami valsts atzīti vispārējās izglītības dokumenti" (Latvijas Vēstnesis, 2006, 180. nr.; 2009, 99., 133. nr.; 2011, 19. nr.; 2012, 3. nr.; 2015, 108. nr.)šādus grozījumus:

1. Izteikt 3. punkta pirmo teikumu šādā redakcijā:

"Vispārējās vidējās izglītības programmas apguvi apliecina atestāts par vispārējo vidējo izglītību, sekmju izraksts, sertifikāts un starptautiskās testēšanas institūcijas izsniegts dokuments par vērtējumu svešvalodas pārbaudījumā, ja centralizētais eksāmens svešvalodā aizstāts ar šīs institūcijas pārbaudījumu."

2. Papildināt noteikumus ar 4.3. apakšpunktu šādā redakcijā:

"4.3. starptautiskās testēšanas institūcijas izsniegtu dokumentu par vērtējumu svešvalodas pārbaudījumā, ja centralizētais eksāmens svešvalodā aizstāts ar šīs institūcijas pārbaudījumu."

3. Izteikt 4.1punktu šādā redakcijā:

"4.1 Vispārējās izglītības dokumentu un sekmju izrakstu veidlapas izgatavo komersants, ar kuru Izglītības un zinātnes ministrija ir noslēgusi līgumu. Sertifikātu veidlapas izgatavo komersants, ar kuru Valsts izglītības satura centrs ir noslēdzis līgumu. Attiecīgos komersantus izvēlas atbilstoši Publisko iepirkumu likumam."

4. Papildināt 14. punktu ar otro teikumu šādā redakcijā:

"Ja centralizēto eksāmenu svešvalodā aizstāj ar starptautiskās testēšanas institūcijas pārbaudījumu, ieraksta tā mācību priekšmeta nosaukumu, kuru aizstāj, un izsniegtā dokumenta numuru."

5. Papildināt 22. punktu aiz vārda "sertifikātu" ar vārdiem "un starptautisko testēšanas institūciju izsniegtu dokumentu".

6. Svītrot 22. un 31. punktā vārdus "Izglītības un zinātnes ministrijas".

7. Izteikt 4. pielikumu šādā redakcijā:

"4. pielikums

Ministru kabineta

2006. gada 6. novembra

noteikumiem Nr. 913

**Sekmju izraksts**

(pielikums atestātam par vispārējo vidējo izglītību)

Sērija Nr.

Vārds, uzvārds < >

personas kods < >

apguva <apgūtās vispārējās izglītības programmas nosaukums>

(programmas kods < >)

un pabeidza <izglītības iestādes nosaukums>

ar šādām sekmēm:

<mācību priekšmeta nosaukums un vērtējums>

Nokārtoja eksāmenus ar šādām sekmēm:

<mācību priekšmeta nosaukums un vērtējums>

Nokārtoja centralizētos eksāmenus un saņēma vispārējās vidējās izglītības sertifikātus šādos mācību priekšmetos:

sertifikāta Nr.<numurs> <mācību priekšmeta nosaukums>

Nokārtoja starptautiskās testēšanas institūcijas pārbaudījumu svešvalodā un saņēma dokumentu:

dokumenta Nr. <numurs> <mācību priekšmeta nosaukums, kuru aizstāj>

Piedalījās <ziņas par piedalīšanos mācību priekšmetu olimpiādēs, projektos un zinātniski pētnieciskajos darbos>

Apbalvojumi < >

Direktors < vārds, uzvārds, paraksts >

Pedagogi < vārds, uzvārds, paraksts >

<Z. v.>

Izsniegts < >. gada < >. < >

Piezīmes.

1. O – aizsardzības elements – hologramma, kurā attēlots lielais valsts ģerbonis, zem kura puslokā novietots uzraksts "Vispārējā vidējā izglītība", bet fonā horizontālās līnijās – uzraksts "Izglītības un zinātnes ministrija".
2. Leņķiekavās norādīto informāciju ieraksta vai iespiež atbilstoši katram konkrētajam gadījumam. Pārējais teksts ir iespiests un identisks."

Ministru prezidente Laimdota Straujuma

Izglītības un zinātnes ministre Mārīte Seile